cyanic-selkie/wikianc huggingface dataset:
Διαδηλώσεις στην Ελλάδα 2012
Οι διαδηλώσεις για το δεύτερο μνημόνιο
Συνδικάτα και κινήσεις πολιτών αντιδρώντας στα νέα μέτρα προκήρυξαν απεργίες και οργάνωσαν συλλαλητήρια. Την Παρασκευή 10 Φεβρουαρίου, ημέρα πανελλαδικής απεργίας, διοργανώθηκε μεγάλο συλλαλητήριο στην πλατεία Συντάγματος, στο οποίο σημειώθηκαν μικροεπεισόδια. Την Κυριακή 12 Φεβρουαρίου, ημέρα ψήφισης των μέτρων από την βουλή, διοργανώθηκε συλλαλητήριο στην πλατεία Συντάγματος το οποίο είχε πολύ μεγάλη συμμετοχή. Η προσέλευση του κόσμου όμως ανακόπηκε με την έναρξη επεισοδίων που οδήγησαν σε επέμβαση της αστυνομίας. Περίπου στις 18:00 οι αστυνομικές δυνάμεις πραγματοποίησαν επιχείρηση με σκοπό να αδειάσουν την πλατεία Συντάγματος. Οι Μίκης Θεοδωράκης και Μανώλης Γλέζος που είχαν δώσει το παρόν στην διαδήλωση φυγαδεύτηκαν από τον αποπνικτικό από τα δακρυγόνα χώρο της πλατεία, και μεταφέρθηκαν προληπτικά στο ιατρείο της βουλής. Τις επόμενες ώρες τα επεισόδια εξαπλώθηκαν στους δρόμους γύρω από την πλατεία Συντάγματος και εκτός από τις συγκρούσεις αστυνομικών με κουκουλοφόρους υπήρξαν πυρπολήσεις κτιρίων. Ο κύριος όγκος των διαδηλωτών συνέχισε να παραμένει στη λεωφόρο Αμαλίας μέχρι τις 19:30, άλλα στη συνέχεια ο κόσμος άρχισε να διαλύεται από την αποπνικτική ατμόσφαιρα που είχε δημιουργηθεί στην περιοχή. Οι καταστροφές σε κτίρια συνεχίστηκαν και μέχρι τα μεσάνυχτα επεκτάθηκαν σε μεγάλο τμήμα της Αθήνας που εκτεινόταν από την περιοχή της πλατείας Συντάγματος, μέχρι την οδό Ακαδημίας και την Χαριλάου Τρικούπη. Από τα εκτεταμένα επεισόδια καταστράφηκαν υποκαταστήματα τραπεζών, εμπορικά καταστήματα και διατηρητέα κτίρια, ανάμεσα τους οι κινηματογράφοι Αττικό και Απόλλων που βρίσκονταν στην οδό Σταδίου. Στον πρώτο απολογισμό που έκανε ο Δήμος Αθηναίων, μιλά για καταστροφές και ζημιές σε 93 κτίρια στο κέντρο της Αθήνας. Τραυματίστηκαν και μεταφέρθηκαν σε νοσοκομείο 76 πολίτες και συνελήφθησαν 79. Εκτός από την Αθήνα σοβαρά επεισόδια σημειώθηκαν και σε άλλες πόλεις όπως στη Θεσσαλονίκη, στο Ηράκλειο, στην Κέρκυρα, στο Αγρίνιο κ.α. Οι περισσότερες καταστροφές αφορούσαν πολιτικά γραφεία των τοπικών βουλευτών. Μεγάλη διαδήλωση πραγματοποιήθηκε και στις 22 Φεβρουαρίου, την ημέρα ψήφισης του νομοσχεδίου για τις περικοπές μισθών και συντάξεων, χωρίς να υπάρξουν επεισόδια.
Άλλες διαδηλώσεις
Αφορμή για εκδηλώσεις διαμαρτυρίας υπήρξαν οι εθνικές επέτειοι και οι εορτασμοί που τις συνόδευαν. Στην επέτειο για την απελευθέρωση των Ιωαννίνων, την 21η Φεβρουαρίου υπήρξαν αποδοκιμασίες προς τους επίσημους και σημειώθηκαν επεισόδια. Πολλοί μαθητές που συμμετείχαν στην καθιερωμένη παρέλαση έστρεψαν το κεφάλι τους προς την αντίθετη πλευρά της εξέδρας των επισήμων ή έτειναν την ανοικτή παλάμη προς αυτή. Η υπουργός παιδείας Άννα Διαμαντοπούλου με δηλώσεις της ζήτησε την τιμωρία των μαθητών για να αναδιπλωθεί λίγες ημέρες αργότερα μιλώντας για λάθος της. Σοβαρά επεισόδια σημειώθηκαν στην πόλη της Ρόδου κατά τους εορτασμούς της επετείου ενσωμάτωσης των Δωδεκανήσων στην Ελλάδα, στις 7 Μαρτίου. Οι εκπρόσωποι της πολιτείας φυγαδεύτηκαν. Η παρέλαση διακόπηκε προσωρινά και συνεχίστηκε παρουσία μόνο των στρατιωτικών αρχών στην εξέδρα των επισήμων. Για να αποφευχθούν αντίστοιχα γεγονότα στους εορτασμούς της 25ης Μαρτίου η αστυνομία έλαβε δρακόντεια μέτρα ασφαλείας, αποκλείοντας την ευρύτερη περιοχή της πλατείας Συντάγματος με ισχυρές αστυνομικές δυνάμεις. Επίσης τοποθετήθηκε ο μεταλλικός φράκτης απώθησης των διαδηλωτών ενώ χρησιμοποιήθηκαν ακόμα και ελεύθεροι σκοπευτές στη στέγη της βουλής. Με την έντονη αστυνόμευση δεν συνέβησαν επεισόδια στην Αθήνα, όμως υπήρξαν σε άλλες πόλεις της Ελλάδας με πιο σημαντικά αυτά που σημειώθηκαν στο Ηράκλειο και στην Πάτρα.
Α.Ο.Ν. Αργυρούπολης
Ιστορική αναδρομή
Το 1999 ο Α.Ο.Ν.Α. απορρόφησε τα τμήματα του Γ.Σ. Αργυρούπολης.
Διαδηλώσεις στην Ελλάδα 2012
Άλλες διαδηλώσεις
Στις 4 Απριλίου 2012, αυτοκτόνησε στην πλατεία Συντάγματος ο συνταξιούχος φαρμακοποιός Δημήτρης Χριστούλας, διαμαρτυρόμενος για την οικονομική κατάσταση της Ελλάδας. Το βράδυ της ίδιας ημέρας πραγματοποιήθηκε διαδήλωση με αφορμή το γεγονός, η οποία αντιμετωπίστηκε βίαια από την αστυνομία, με συνέπεια τον τραυματισμό μίας δημοσιογράφου. Με τον ίδιο τρόπο αντιμετωπίστηκε και η διαδήλωση της επόμενης μέρας κατά την οποία τραυματίστηκε σοβαρά ο φωτορεπόρτερ Μάριος Λώλος. Ο τραυματισμός του ήταν ιδιαίτερα σοβαρός και χρειάστηκε χειρουργική επέμβαση. Το γεγονός αυτό προκάλεσε εισαγγελική παρέμβαση.
Α.Ο.Ν. Αργυρούπολης
Ιστορική αναδρομή
Κατά την αγωνιστική περίοδο 2011-12 το ανδρικό τμήμα καλαθοσφαίρισης του συλλόγου συμμετείχε στο Πρωτάθλημα της Β' Κατηγορίας Ανδρών της Ε.Σ.ΚΑ.Ν.Α. Ολοκλήρωσε τις αγωνιστικές του υποχρεώσεις στην 3η θέση της βαθμολογικής κατάταξης, κερδίζοντας παράλληλα το δικαίωμα της ανόδου.
Διαδηλώσεις στην Ελλάδα 2012
Άλλες διαδηλώσεις
Ένας διαφορετικός τρόπος αντίδρασης στην οικονομική κρίση υπήρξε το αποκαλούμενο κίνημα της πατάτας. Πρόκειται για ένα κίνημα αυτοοργάνωσης των παραγωγών αγροτικών προϊόντων με τους καταναλωτές, με σκοπό την απευθείας διάθεση των αγροτικών προϊόντων στους τελευταίους χωρίς την μεσολάβηση εμπόρων. Το κίνημα ξεκίνησε από την Κατερίνη και επεκτάθηκε σταδιακά και σε άλλες πόλεις της Ελλάδας. Γνώρισε προβολή και σε μεγάλα ειδησεογραφικά δίκτυα του εξωτερικού, όπως το BBC το οποίο αφιέρωσε εκτενές ρεπορτάζ γι` αυτό.
Α.Ο.Ν. Αργυρούπολης
Αγωνιστική περίοδος 2012-13
Κατά την αγωνιστική περίοδο, 2012-13, ο Α.Ο.Ν. Αργυρούπολης έλαβε μέρος στο Πρωτάθλημα Α' Κατηγορίας Ανδρών της Ε.Σ.ΚΑ.Ν.Α., ολοκληρώνοντας τις αγωνιστικές του υποχρεώσεις στην 7η θέση του βαθμολογικού πίνακα.
Διαδηλώσεις στην Ελλάδα 2012
Διαδηλώσεις φθινοπώρου
Την περίοδο του φθινοπώρου κυριάρχησαν οι διαπραγματεύσεις της νέας κυβέρνησης Αντώνη Σαμαρά με την τρόικα για την επίτευξη συμφωνίας, ώστε να εκταμιευτεί η νέα δόση του πακέτου βοήθειας προς την Ελλάδα, η ψήφιση του Μεσοπρόθεσμου προγράμματος 2013-2016, άλλα και του προϋπολογισμού για το 2013. Στο διάστημα αυτό κηρύχθηκαν πανελλαδικές απεργίες στις 26 Σεπτεμβρίου, στις 18 Οκτωβρίου και 48ωρη το διήμερο 6-7 Νοεμβρίου. Άλλο γεγονός που συνοδεύτηκε με διαδηλώσεις άλλα και μικροεπεισόδια ήταν η επίσκεψη της καγκελαρίου της Γερμανίας Άγκελα Μέρκελ. Για την επίσκεψη που πραγματοποιήθηκε στις 9 Οκτωβρίου, λήφθηκαν από την αστυνομία δρακόντεια μέτρα που περιλάμβαναν αποκλεισμούς δρόμων και περιοχών, με σκοπό την ασφαλή διέλευση της καγκελαρίου προς το κέντρο της Αθήνας. Μεγάλη υπήρξε η διαδήλωση της 18ης Οκτωβρίου, κατά τη διάρκεια της οποίας έχασε τη ζωή του ένας άνθρωπος από ανακοπή καρδιάς, καθώς και της 7ης Νοεμβρίου που διαλύθηκε από τις αστυνομικές δυνάμεις, όταν άρχισαν να σημειώνονται επεισόδια στην πλατεία Συντάγματος.
Α.Ο.Ν. Αργυρούπολης
Αγωνιστική περίοδος 2012-13
Έδρα του συλλόγου είναι το Κλειστό Γυμναστήριο Καλαθοσφαίρισης Αργυρούπολης. Πρόεδρος του συλλόγου είναι ο Γιώργος Χειλαδάκης και γενικός αρχηγός του τμήματος ο Κώστας Μαρτιναίος. Καθήκοντα προπονητή διατηρεί ο Παναγιώτης Γκαναβίας.
Διαδηλώσεις στην Ελλάδα 2012
παραπομπές
Κατηγορία:Ταραχές στην Ελλάδα Κατηγορία:Διαδηλώσεις και διαμαρτυρίες στην Ελλάδα Κατηγορία:Απεργίες στην Ελλάδα Κατηγορία:Ευρωσκεπτικισμός στην Ελλάδα Κατηγορία:2012
Α.Ο.Ν. Αργυρούπολης
Ιστορική αναδρομή
Το γυναικείο τμήμα καλαθοσφαίρισης του συλλόγου κατέκτησε κατά την περίοδο 2005-06 το Πρωτάθλημα της Α' Κατηγορίας Γυναικών της Ε.Σ.ΚΑ.Ν.Α., λαμβάνοντας το δικαίωμα συμμετοχής στην Α2 Εθνική Κατηγορία.
Την περίοδο 2006-07 ο Α.Ο.Ν.Α. πραγματοποίησε το ντεμπούτο του στον Όμιλο Νότου της κατηγορίας, τερματίζοντας στη 10η θέση της βαθμολογίας. Το τέλος της επόμενης χρονιάς, 2007-08 βρήκε το σύλλογο μία θέση υψηλότερα. Παρόλο που ο σύλλογος εξασφάλισε την παραμονή του στην κατηγορία, κατά την έναρξη της περιόδου 2008-09 αποσύρθηκε και ανέστειλε προσωρινά τη λειτουργία του λόγω οικονομικών προβλημάτων, με αποτέλεσμα όλοι οι αγώνες του να κατοχυρωθούν με 20-0 υπέρ του εκάστοτε αντιπάλου.
Αγωνιζόμενος πλέον στην Α' Κατηγορία της Ε.Σ.ΚΑ.Ν.Α., ο σύλλογος της Αργυρούπολης ολοκλήρωσε τις αγωνιστικές του υποχρεώσεις για το έτος 2009-10 στην 7η θέση. Την επόμενη χρονιά, 2010-11, οπότε και η κατηγορία χωρίστηκε σε τρεις ομίλους, ο Α.Ο.Ν.Α. τερμάτισε στην 3η θέση του δικού του και δεν συμμετείχε στα play-off.
Την αγωνιστική περίοδο 2011-12 ο σύλλογος βρέθηκε στην 3η θέση του τελικού βαθμολογικού πίνακα της κανονικής περιόδου. Σε πρώτο στάδιο ξεπέρασε στους προημιτελικούς το εμπόδιο του Αστέρα Αγίου Δημητρίου. Τελικά απέτυχε να εισέλθει στη σειρά των τελικών και τερμάτισε στην 3η θέση, έχοντας αντιμετωπίσει νικηφόρα στους μικρούς τελικούς τον Ατρόμητο-Ηρακλή Πειραιά.
Την επόμενη χρονιά, 2012-13, η ομάδα, πάντα στα πλαίσια του Πρωταθλήματος της Ε.Σ.ΚΑ.Ν.Α. το δυναμικό του οποίου αποτέλεσαν 15 σύλλογοι, κατέλαβε τη 2η θέση της βαθμολογίας της κανονικής περιόδου. Κατά συνέπεια πέρασε με τρεις ακόμη ομάδες στη διαδικασία των Play-offs όπου κλήθηκε να αντιμετωπίσει την Ελευθερία Μοσχάτου. Γνωρίζοντας δύο φορές την ήττα, απέτυχε να αγωνιστεί στη σειρά των τελικών. Προτού ολοκληρωθεί η χρονιά, η Αργυρούπολη υπέστη δύο ακόμη ήττες στα πλαίσια των μικρών τελικών από το Φοίνικα Πειραιά, κλείνοντας τη χρονιά στην 4η θέση. Παρά το απογοητευτικό κλείσιμο του Πρωταθλήματος, ο Α.Ο.Ν.Α. είχε την παρηγορία της επιτυχίας στο Κύπελλο Γυναικών της Ε.Σ.ΚΑ.Ν.Α. Συγκεκριμένα πανηγύρισε την κατάκτηση του τροπαίου τον Απρίλιο του 2013 μετά τη νίκη του στον τελικό επί της Ελευθερίας Μοσχάτου με 62-53 στο Κλειστό Γυμναστήριο του Αγίου Δημητρίου. Πολυτιμότερη παίκτρια του αγώνα και πρώτη σκόρερ αναδείχθηκε η Πόλυ Χατζόγλου, που σημείωσε 24 πόντους.
Αγωνιστική περίοδος 2013-14
Κατά την αγωνιστική περίοδο, 2013-14, ο Α.Ο.Ν. Αργυρούπολης διαγωνίστηκε στο Πρωτάθλημα της Α' Κατηγορίας Γυναικών που διοργάνωσε η Ε.Σ.ΚΑ.Ν.Α., καθώς και στο Κύπελλο Γυναικών της ίδιας Ένωσης. Ολοκλήρωσε τις αγωνιστικές του υποχρεώσεις για την κανονική περίοδο στην 9η θέση της βαθμολογίας, μένοντας εκτός των Play-Offs.
Ιστορική αναδρομή
right Το ανδρικό τμήμα πετοσφαίρισης του συλλόγου ιδρύθηκε τον Αύγουστο του 1980. Μέχρι το 1986 η ομάδα αναρριχήθηκε από την Δ' Κατηγορία του τοπικού πρωταθλήματος στην Α' Κατηγορία. Το 1995 συμμετείχε στο Πρωτάθλημα της Γ' Εθνικής Κατηγορίας.
Αγωνιστική περίοδος 2012-13
Κατά την αγωνιστική περίοδο 2012-13, ο Α.Ο.Ν. Αργυρούπολης συμμετέχει στο Πρωτάθλημα της Α2 Εθνικής Κατηγορίας.
Έδρα του συλλόγου είναι το Κλειστό Γυμναστήριο Πετοσφαίρισης Αργυρούπολης. Πρόεδρος του συλλόγου είναι ο Γιώργος Χειλαδάκης και γενικός αρχηγός του τμήματος ο Γιώργος Δέδες. Καθήκοντα προπονητή διατηρεί ο Νίκος Μπουτσουρής.
Ιστορική αναδρομή
Το γυναικείο τμήμα πετοσφαίρισης του συλλόγου δημιουργήθηκε το 1980.
Αγωνιστική περίοδος 2012-13
Κατά την αγωνιστική περίοδο, 2012-13, ο Α.Ο.Ν. Αργυρούπολης έλαβε μέρος στο Πρωτάθλημα του 2ου Ομίλου του Περιφερειακού Πρωταθλήματος Γυναικών (Ε.Σ.ΠΕ.Δ.Α.), ολοκληρώνοντας τις αγωνιστικές του υποχρεώσεις στην 4η θέση της βαθμολογικής κατάταξης.
Έδρα του συλλόγου είναι το Κλειστό Γυμναστήριο Πετοσφαίρισης Αργυρούπολης. Πρόεδρος του συλλόγου είναι ο Γιώργος Χειλαδάκης και γενικός αρχηγός του τμήματος ο Γιώργος Δέδες.
Τμήμα τζούντο
right Το τμήμα τζούντο του συλλόγου ξεκίνησε τη δραστηριότητά του το 1983.
Ο σύλλογος έχει συλλέξει 570 μετάλλια από το 1984 έως και το 2011 σε Πανελλήνια και Διασυλλογικά Πρωταθλήματα εντός συνόρων. Αναλυτικά, 149 χρυσά, 171 αργυρά και 250 χάλκινα.
Επίσης οι αθλητές του έχουν κερδίσει 59 μετάλλια σε Τουρνουά, Πανευρωπαϊκούς και Βαλκανικούς Αγώνες από το 1989 έως και το 2007. Αναλυτικά, 12 χρυσά, 19 αργυρά και 28 χάλκινα.
Έδρα του συλλόγου είναι το «Σπίτι της Γυμναστικής» στην Αργυρούπολη. Πρόεδρος του συλλόγου είναι ο Γιώργος Χειλαδάκης και γενικός αρχηγός του τμήματος ο Μιχάλης Παπουτσάκης.
Εξωτερικοί σύνδεσμοι
Κατηγορία:Αθλητικοί σύλλογοι Αθήνας Κατηγορία:Δήμος Ελληνικού - Αργυρούπολης Κατηγορία:Ποδοσφαιρικές ομάδες Ελλάδας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι τζούντο Κατηγορία:Σωματεία Ε.Σ.ΚΑ.Ν.Α. Κατηγορία:Σωματεία Ε.Σ.ΠΕ.Δ.Α. Κατηγορία:Ιδρύσεις αθλητικών συλλόγων το 1950 Κατηγορία:Ιδρύσεις ομάδων καλαθοσφαίρισης σε άγνωστο έτος
Αναβλητικότητα
Η αναβλητικότητα, σύμφωνα με τον Σίγκμουντ Φρόυντ, μπορεί να οφείλεται στην αρχή της ευχαρίστησης, κάποιος δηλαδή μπορεί να προτιμά την αποφυγή αρνητικών συναισθημάτων και να καθυστερεί τις εργασίες οι οποίες προκαλούν άγχος. Η άποψη ότι κάποιος δουλεύει καλύτερα υπό πίεση είναι ένα επιπλέον κίνητρο για αναβολή των εργασιών. Κάποιοι ψυχολόγοι βλέπουν αυτή την συμπεριφορά ως μηχανισμό αντιμετώπισης με το άγχος να σχετίζεται με την έναρξη ή την ολοκλήρωση οποιασδήποτε εργασίας ή απόφασης. Άλλοι ψυχολόγοι υποδεικνύουν ότι το άγχος είναι εξίσου πιθανό να οδηγήσει σε νωρίτερη έναρξη της δουλειάς και άρα η εστίαση θα έπρεπε να είναι πάνω στην παρορμητικότητα. Δηλαδή, το άγχος θα κάνει έναν άνθρωπο να καθυστερήσει μόνο αν αυτός είναι παρορμητικός.
Αθλητικοί αγώνες 1907 προς τιμήν του βασιλιά της Ιταλίας
Στις 29 Μαρτίου 1907 διοργανώθηκαν στο Παναθηναϊκό Στάδιο της Αθήνας πανηγυρικοί Αθλητικοί αγώνες προς τιμήν του βασιλιά της Ιταλίας Βιτόριο Εμμανουέλε, ο οποίος πραγματοποιούσε επίσημη επίσκεψη στην Ελλάδα. Στους αγώνες μετείχαν Έλληνες πρωταθλητές στίβου από τους εντόπιους συλλόγους όσο και από τους συλλόγους της ελληνικής διασποράς και της επαρχίας. Σε αυτούς επιτεύχθηκαν καλές επιδόσεις, ορισμένες από τις οποίες καλύτερες και από το ΣΤ΄ Πανελλήνιο πρωτάθλημα στίβου ανδρών που διεξήχθη λίγες εβδομάδες αργότερα, στις 24-29 Απριλίου.
Στους αγώνες αυτούς διεξήχθη για πρώτη φορά το Πανελλήνιο πρωτάθλημα ανώμαλου δρόμου ανδρών, με την ονομασία "Δρόμος μετ' εμποδίων 8 χιλιομέτρων" και στο νικητή σύλλογο απονεμήθηκε το επαμειβόμενο "αργυρούν κύπελλον του Βασιλέως της Ιταλίας Βίκτωρος Εμμανουήλ", το οποίο έκτοτε καθιερώθηκε να απονέμεται κάθε χρόνο στο νικητή του αγώνα δημοσίου δρόμου του πανελληνίου πρωταθλήματος. Στους νικητές των υπολοίπων αγωνισμάτων απονεμήθηκαν στέφανοι δάφνης, κότινοι και διπλώματα.
Χρονικό των αγώνων
Στους αγώνες μετείχαν 100 περίπου αθλητές και γυμναστές από επτά συλλόγους. Το πρόγραμμα περιλάμβανε οκτώ αγωνίσματα στίβου και γυμναστικής καθώς και επιδείξεις σχολείων, κατά σειρά:
Πρόεδρος της Ελλάνοδικου Επιτροπής ορίστηκε από την Επιτροπή Ολυμπιακών Αγώνων ο πρίγκιπας Γεώργιος και Ελλανοδίκες οι: Σπυρ. Στάης, Μιχ. Στελλάκης και Γεώργιος Μπαλτατζής. Αλυτάρχης των αγώνων ορίστηκε ο Αλέξανδρος Μερκάτης.
Τη διοργάνωση λάμπρυναν με τη συμμετοχή τους οι μουσικές μπάντες και χορωδίες: της Βασιλικής Φρουράς, του Πυροβολικού, του Ναυτικού, του Ορφανοτροφείου Χατζηκώστα και της ιταλικής βασιλικής θαλαμηγού "Τριανκαρία". Όπως αναμενόταν, πλην των δύο βασιλικών οικογενειών, στους αγώνες παρευρέθηκαν ο Έλληνας πρωθυπουργός, πολλοί υπουργοί, ο πρόεδρος της Βουλής, ο μητροπολίτης Αθηνών, πρέσβεις, ο νομάρχης Αττικής, ο δήμαρχος Αθηναίων, οι στρατιωτικές αρχές κλπ. Το Στάδιο ήταν υπερπλήρες και παρουσίαζε θέαμα εφάμιλλο των μεσολυμπιακών αγώνων του 1906.
Το βαρύτιμο ασημένιο κύπελλο
Με την ευκαιρία των αγώνων η Επιτροπή Ολυμπιακών Αγώνων αθλοθέτησε βαρύτιμο έπαθλο προς τιμήν του επίσημου επισκέπτη Ιταλού βασιλέα, το οποίο απονεμήθηκε στο νικητή σύλλογο του δρόμου των 8.000μ, που θεωρείται ως το πρώτο Πανελλήνιο πρωτάθλημα ανώμαλου δρόμου ανδρών. Το έπαθλο αυτό καθιερώθηκε να απονέμεται έκτοτε στους νικητές μεγάλων αποστάσεων των πανελληνίων αγώνων στίβου. Το βαρύτιμο κύπελλο παραγγέλθηκε στην Αγγλία και περιγράφεται ως εξής:"Επί του αργυρού κυπέλλου του επιτίμου της Α.Μ. του Βασιλέως της Ιταλίας εχαράχθη Ελληνιστί η εξής επιγραφή: 'Επιτροπή Ολυμπιακών Αγώνων. Επαμειβόμενον έπαθλον του δρόμου επί ανωμάλου εδάφους προς ανάμνησιν της επισκέψεως της Α.Μ. του Βασιλέως της Ιταλίας εν τω Παναθηναϊκώ Σταδίω τη 29η Μαρτίου 1907."Τελικά, στο νικητή σύλλογο του ανώμαλου δρόμου δόθηκε ασημένιο Κύπελλο, επίχρυσο εσωτερικά, που είχε φέρει μαζί του ο Ιταλός βασιλέας. Το Κύπελλο της ΕΟΑ προσφέρθηκε στον ιταλικό αθλητικό σύνδεσμο, όπως απονέμεται στον νικητή των αντίστοιχων ιταλικών αγώνων.
Ο ανώμαλος δρόμος
* Η διαδρομή στην οποία διεξήχθη περιγράφεται ως εξής: Οι δρομείς έκαναν ένα γύρο στο Παναθηναϊκό Στάδιο στη συνέχεια κατευθύνθηκαν προς το λόφο του Αρδηττού (Α΄ Νεκροταφείο), διέσχισαν μια ξερή χαράδρα και πήραν πορεία προς το εργοστάσιο Μαλτσινιώτη. Έπειτα στράφηκαν προς ανατολικά, πέρασαν από τρεις λόφους και έφτασαν στην κορυφή "Κοπανάς", όπου υπήρχε σημαία δεικνύουσα το μέσο της διαδρομής. Ακολούθως έστριψαν προς βορρά και κινήθηκαν εντός χαράδρας ως την έπαυλη "Δρούγκα". Στη συνέχεια κινήθηκαν προς τη θέση "Προφήτης Ηλίας" (σημερινό Παγκράτι) και πήραν την αμαξιτή οδό ως το Στάδιο, όπου τερμάτισαν.
Οι μετέχοντες σύλλογοι
* Δεν είναι γνωστό το αποτέλεσμα του ακοντισμού που διεξήχθη στις 30 Μαρτίου. Επίσης, ο Πανελλήνιος και ο Εθνικός Γ.Σ. μοιράστηκαν τη δεύτερη θέση της διελκυστίνδας.
Αναφορές
Κατηγορία:Στίβος το 1907 Κατηγορία:Διοργανώσεις στίβου στην Ελλάδα
Γιάννης Γεωργαράς
Ο Γιάννης Γεωργαράς (γεν. Αθήνα, 4 Νοεμβρίου 1956 ) είναι Έλληνας παλαίμαχος ποδοσφαιριστής, που αγωνιζόταν στη μεσαία γραμμή, πρωταθλητής Β΄Εθνικής κατηγορίας και νυν προπονητής ποδοσφαίρου.
Ματέους Βιβιάν
Ο Ματέους Βιβιάν ή Ματέους Κοραντίνι Βιβιάν όπως είναι το πλήρες του όνομα αλλά και πιο απλά Βιβιάν είναι ένας Βραζιλιάνος ποδοσφαιριστής που αγωνιζόταν για τον ΠΑΟΚ στήν Super League Ελλάδα ως αμυντικός.
Γιάννης Γεωργαράς
Καριέρα
Η καριέρα του Γιάννη Γεωργαρά διήρκεσε από το 1972 έως και το 1990. Ξεκίνησε το ποδόσφαιρο από τον ερασιτεχνικό σύλλογο του Αετού Καισαριανής και το καλοκαίρι του 1974 υπέγραψε στον Εθνικό Αστέρα τη σπουδαιότερη ομάδα της γειτονιάς του. Το 1975 αναδείχθηκε πρωταθλητής Γ΄Εθνικής και για τις επόμενες 5 σεζόν αγωνίσθηκε στη Β΄Εθνική. Το καλοκαίρι του 1980 μεταγράφηκε στον Απόλλωνα Αθηνών, με τον οποίο πραγματοποίησε το ντεμπούτο του στο Επαγγελματικό Πρωτάθλημα. Στην ομάδα της Ριζούπολης παρέμεινε 4 χρονιές και το καλοκαίρι του 1984 παραχωρήθηκε στο Αιγάλεω, συνεχίζοντας στη μεγάλη κατηγορία για 5ο κατά σειρά χρόνο. Μετά τον υποβιβασμό της αθηναϊκής ομάδας το 1985, ο Γεωργαράς αποδεσμεύθηκε και εντάχθηκε στο δυναμικό του Διαγόρα Ρόδου, με τον οποίο κέρδισε το πρωτάθλημα της ενιαίας Β΄Εθνικής κατηγορίας. Επέστρεψε στην Α΄Εθνική, αλλά το Δεκέμβριο του 1986 μετακινήθηκε στο Εθνικό Ερασιτεχνικό Πρωτάθλημα, με τα χρώματα του Ολυμπιακού Χαλκίδας, μαζί με το Χρήστο Αρδίζογλου. Από το 1987 έως το 1990 φόρεσε και πάλι τα χρώματα του αγαπημένου του Εθνικού Αστέρα, στη Γ΄Εθνική.
Ματέους Βιβιάν
Ποδοσφαιρική καριέρα
Ξεκίνησε την καριέρα του στην Γκρέμιο. Υπέγραψε συμβόλαιο με την Άιντραχτ Φραγκφούρτης στις 9 Ιουλίου 2002. Αργότερα επέστρεψε στην χώρα του παίζοντας για την Μποταφόγκο ως δανεικός και στη συνέχεια πήγε στην Ισπανία για να φορέσει την φανέλα της Λας Πάλμας για λίγους μήνες (Α' εξάμηνο 2004). Τότε πήγε στη Θέουτα για να αγωνιστεί με την τοπική ομάδα ΑΝ Θέουτα. Τελικά ξαναγύρισε στην Μποταφόγκο στις 22 Φεβρουαρίου 2005, ενώ στις 25 Αυγούστου 2005 πήγε στη Γαλλία για την Γκρενόμπλ Φουτ 38 της Λιγκ 2.
Γιάννης Γεωργαράς
Καριέρα
Αγωνίσθηκε συνολικά σε 83 επίσημους αγώνες πρωταθλήματος Α΄Εθνικής, σημειώνοντας και 2 τέρματα. Πολλαπλάσιες συμμετοχές και γκολ έχει πετύχει στη Β΄Εθνική.
Προπονητής
Ο Γιάννης Γεωργαράς εργάζεται από τον Απρίλιο του 2012 στον Απόλλωνα Αθηνών, τον οποίο είχε αναλάβει και την περίοδο 2006-07. Επίσης, το 2003-04 ήταν τεχνικός στον Εθνικό Αστέρα.
Παραπομπές
Γεωργαρας Γιαννης Γεωργαρας Γιαννης Γεωργαρας Γιαννης Γεωργαρας Γιαννης Γεωργαρας Γιαννης Γεωργαρας Γιαννης Γ Γεωργαρας Γιαννης Γεωργαρας Γιαννης Γεωργαρας Γιαννης
Ματέους Βιβιάν
Παραπομπές
Κατηγορία:Βραζιλιάνοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Γκρέμιο Φουτεμπόλ Πόρτο Αλεγκρένσε Κατηγορία:Ποδοσφαιριστές Άιντραχτ Φραγκφούρτης Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Γκρενόμπλ Φουτ 38 Κατηγορία:Ποδοσφαιριστές ΟΝ Λας Πάλμας
Ναός της Αθηνάς (Συρακούσες)
Ο Ναός της Αθηνάς ήταν ένας αρχαίος ελληνικός δωρικός ναός που χτίστηκε στις Συρακούσες τον 5ο αιώνα π.Χ. από τον τύραννο Γέλων, μετά τη νίκη του επί των Καρχηδονίων στη Μάχη της Ιμέρας (480 π.Χ.). Στο χώρο του ναού προϋπήρχε ένας λατρευτικός χώρος που χρονολογείται στον 8ο αιώνα π.Χ., ο οποίος διέθετε βωμό που ανακαλύφθηκε σε ανασκαφή στις αρχές του εικοστού αιώνα, καθώς και ένας άλλος προγενέστερος ναός που χτίστηκε στα μέσα του 6ου αιώνα π.Χ.
Ιστορικά στοιχεία
Στη θέση του ναού της Αθηνάς υπήρξε κάποτε ένας άλλος, πιο αρχαϊκός ναός, επίσης δωρικό ρυθμού, όπως επιβεβαίωσαν οι αρχαιολογικές ανακαλύψεις κατά τις ανασκαφές του 1912 και του 1917. Στα ευρήματα συγκαταλέγονται αρχιτεκτονικά στοιχεία, πήλινα σκεύη και τμήμα βωμού, που χρονολογούνται στον 6ο αιώνα π.Χ.
Το Αθηναίον χτίστηκε, σύμφωνα με τις λογοτεχνικές πηγές, από τον Γέλωνα, τον πρώτο τύραννο των Συρακουσών, ο οποίος καταγόταν από τη δυναστεία των Δεινομενιδών, μετά τη νίκη του επί των Καρχηδονίων στη Μάχη της Ιμέρας, το 480 π.Χ. Η ομοιότητα του ναού της Αθηνάς με το ναό της Νίκης στην Ιμέρα έχει πείσει τους αρχαιολόγους ότι τόσο η ημερομηνία όσο και οι συνθήκες της κατασκευής των ναών που έχουν σωθεί στις λογοτεχνικές πηγές είναι σωστές.
Ο ναός ήταν αφιερωμένος στην Αθηνά, θεά της σοφίας και του πολέμου, όπως μαρτυρεί ο Κικέρων στις ομιλίες του εναντίον του Βέρρη, καθώς επίσης και ο Πλάτωνας και ο Αθήναιος ο Ναυκρατίτης. Ο Κικέρωνας παρέχει εκτενείς λεπτομέρειες στην ομιλία του, ισχυριζόμενος ότι ο ναός έτυχε σεβασμού από τον κατακτητή των Συρακουσών Μάρκο Κλαύδιο Μάρκελλο και ότι είχε λεηλατηθεί μόνο από τον ανθύπατο Βέρρη.
Δομή του ναού
Το Αθηναίον ήταν ένας περίπτερος με έξι κίονες στις μικρές πλευρές και δεκατέσσερις στις μακριές του πλευρές, ενώ προσάρμοζε τις αναλογίες του κλασσικού αρχιτεκτονικού κανόνα που αναπτύχθηκε στην ηπειρωτική Ελλάδα. Συνολικά, το κτίριο είχε 22 μέτρα πλάτος και 55 μέτρα μήκος. Το περιστύλιο περιβαλλόταν από ένα σηκό με ένα πρόναο και ένα οπισθόδομο, με κίονες «εν παραστάσι».
Ο ναός μετατράπηκε σε χριστιανικό τόπο λατρείας και τμήματα αυτού εξακολουθούν να είναι ενσωματωμένα στους τοίχους του καθεδρικού ναού των Συρακουσών. Στην αριστερή πλευρά του σημερινού ναού, μερικοί κίονες τοπικού ασβεστόλιθου και ο στυλοβάτης, στον οποίο στέκονται παραμένουν ορατοί. Άλλα απομεινάρια (πλάκες μαρμάρου και υδρορροές που έχουν σχήμα κεφαλής λιονταριού) διατηρούνται στο Περιφερειακό Αρχαιολογικό Μουσείο του Πάολο Όρσι. Μέσα στο ναό, 9 άλλοι κίονες από τη δεξιά πλευρά του περίπτερου είναι σαφώς ορατοί, με έντονη καμπύλωση (ένταση), καθώς και άλλοι δύο από το μέτωπο του σηκού.
Εξωτερικοί σύνδεσμοι
Κατηγορία:Αρχαίοι ελληνικοί ναοί Κατηγορία:Μεγάλη Ελλάδα Κατηγορία:Αρχαιολογικοί τόποι στην Σικελία
Φώτιος Κατσιάμπας
Ο Φώτιος Κατσιάμπας (23 Αυγούστου 1911 - 9 Φεβρουαρίου 1974) ήταν Έλληνας δικηγόρος και πολιτικός. Υπηρέτησε ως βουλευτής Τρικάλων από το 1958 ως το 1963.
Σταδιοδρομία
Γεννήθηκε στα Τρίκαλα και ήταν γιος του Αθανασίου Κατσιάμπα και ανιψιός του Γεωργίου Κονδύλη. Σπούδασε νομική στο Πανεπιστήμιο των Αθηνών και εργάστηκε ως δικηγόρος.
Στις εκλογές του 1946 ήταν υποψήφιος βουλευτής Τρικάλων με το Συνδυασμό Εθνικής Πολιτικής Ενώσεως (Εθνικό Ενωτικό Κόμμα) και πήρε 1.819 ψήφους, χωρίς να εκλεγεί. Εξελέγη βουλευτής στις εκλογές του 1958 και του 1961 με την ΕΡΕ.
Πέθανε στις 9 Φεβρουαρίου του 1974. Κηδεύτηκε από το Πρώτο Νεκροταφείο Αθηνών στις 11 Φεβρουαρίου 1974. Ήταν παντρεμένος με τη Μαρίκα Σπυροπούλου και απέκτησαν 1 γιο.
Εξωτερικοί σύνδεσμοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Βουλευτές Τρικάλων Κατηγορία:Βουλευτές εκλεγμένοι με την ΕΡΕ
Ηρόδοτος
Ο Ηρόδοτος (Ἡρόδοτος, Αλικαρνασσός 484 π.Χ. - Θούριοι 425 π.Χ./410 π.Χ.)   ήταν αρχαίος Έλληνας ιστορικός, περιηγητής, και γεωγράφος του 5ου αιώνα π.Χ.. Θεωρείται ο θεμελιωτής της επιστήμης της ιστορίας. Είναι γνωστός για τη συγγραφή του έργου Ιστορίαι (αρχ. ελλ. Ἱστορίαι). Πρόκειται για ένα αρχείο της ιστορίας σχετικά με τους πολέμους μεταξύ Ελλήνων και Περσών, συμπεριλαμβανομένων πλούσιων γεωγραφικών και εθνογραφικών πληροφοριών. Παρόλο που κάποιες από τις ιστορίες του ήταν ευφάνταστες και άλλες ανακριβείς, ο ίδιος αναφέρει πως κατέγραφε μόνο ό,τι του έλεγαν και ήταν συνήθως σωστός στις πληροφορίες του. Πέρα από τη σπουδαιότητα του Ηροδότου ως ιστορικού, λίγα είναι γνωστά για την προσωπική του ζωή. Ο Ηρόδοτος χαρακτηρίστηκε για πρώτη φορά από τον Κικέρωνα ως Πατέρας της Ιστορίας. Στο έργο του φαίνεται επίσης να ασχολήθηκε με τη γεωλογία, τη βοτανική, τη χημεία και την ιατρική. Αναφέρεται ιδιαίτερα από τον Ιωάννη Στοβαίο.
Βιογραφία
Ο Ηρόδοτος γεννήθηκε στην Αλικαρνασσό (σημερινό Μπόντρουμ, Τουρκία) εξ ου αποκαλούμενος "ο Αλικαρνασσεύς". Προερχόταν από εύπορη και φιλομαθή οικογένεια και ανατράφηκε σ' ένα περιβάλλον σεβασμού του Ομήρου και παλαιών θρύλων. Ο πατέρας του λεγόταν Λύξης, η μητέρα του Δρυώ ή Ροιώ, και ο αδελφός του Θεόδωρος. Ο σημαντικότερος όμως συγγενής του ήταν ο θείος του, επικός ποιητής και τερατοσκόπος (ερμηνευτής θαυμάτων), Πανύασις. Από το όνομα του πατέρα και του θείου του, που είναι καρικά, και της μητέρας και αδελφού του, που είναι καθαρά ελληνικά, φαίνεται ότι η καταγωγή του από πατέρα ήταν καρική και από μητέρα ελληνική.
Όταν στην πατρίδα του την Αλικαρνασσό ήταν τύραννος ο Λύγδαμις Β', γιος ή εγγονός της Αρτεμισίας, ο Ηρόδοτος σε νεαρή ηλικία τότε, ασχολούμενος με τα πολιτικά πήρε μέρος στην αποτυχημένη συνωμοσία για την ανατροπή του, με αποτέλεσμα να εξοριστεί το 468 ή το 467 π.Χ. μαζί με την οικογένειά του στη Σάμο, ενώ ο θείος του δολοφονήθηκε. Επέστρεψε στην Αλικαρνασσό μετά την ανατροπή του Λύγδαμη το 455 π.Χ., αλλά μετά από λίγο υποχρεώθηκε να εγκαταλείψει και αυτός την πατρίδα του. Από τότε άρχισε ως περιηγητής και εξερευνητής, πιθανόν στα χρόνια 455-443 π.Χ. να επισκέπτεται, "θεωρίας ένεκεν", προκειμένου να μελετήσει διάφορα μέρη του τότε γνωστού κόσμου, μεταξύ άλλων τη χώρα των Κόλχων μέχρι τη Σκυθία, το εσωτερικό της Μικράς Ασίας και τον Πόντο μέχρι την Κριμαία, την Κύπρο και τις περιοχές της Συρίας, τη Βαβυλωνία, την Αίγυπτο, την οποία και ονόμασε "δώρο του Νείλου", την Κυρηναϊκή και βεβαίως όλη την Ελλάδα στην οποία και περιγράφει ένα παραλίμνιο οικισμό στη Μακεδονία.
Έμεινε αρκετά χρόνια στην Αθήνα, όπου συνδέθηκε φιλικά με τους μεγάλους άνδρες της εποχής εκείνης, τον Περικλή και το Σοφοκλή. Μαζί με τον Πρωταγόρα ίδρυσαν περί το 443 την αποικία των Θουρίων στην κάτω Ιταλία. Στην αποικία αυτή, που ιδρύθηκε κοντά στην κατεστραμμένη Σύβαρι, ο Ηρόδοτος πέρασε τα περισσότερα χρόνια της υπόλοιπης ζωής του, γι' αυτό και επονομάστηκε από μερικούς Λατίνους "Θούριος". Για τα τελευταία χρόνια της ζωής του υπάρχουν ελάχιστες πληροφορίες.
Γεωγραφία
thumb|244x244px|Προτομή του Ηροδότου στη [[Στοά του Αττάλου, Αθήνα.|αριστερά]]Ο Ηρόδοτος ταξίδεψε σε πολλά μέρη, επισκέφτηκε και περιέγραψε λαούς που κατοικούσαν σε περιοχές του τότε γνωστού κόσμου. Από τα βιβλία του αντλούνται περιγραφές για τους Αιγύπτιους, τους Σκύθες κ.ά. Από τα συμφραζόμενά του στο δεύτερο βιβλίο του (Β 150), όπου συμπεραίνεται ότι πριν την Αίγυπτο πέρασε από τη Μεσοποταμία (καθώς δίνει πληροφορίες για τη λίμνη Μοίρη), φαίνεται να επισκέφθηκε την Αίγυπτο το 449 π.Χ. Τα έργα του όμως αναφέρουν και πληροφορίες για τη Σκυθία. Ο ίδιος μάλιστα διηγείται τη συνομιλία του με τον Σκύθη Τύμνη. Από τον Ελλανίκο μαθαίνεται πως ο Ηρόδοτος έζησε για κάποιο διάστημα στην αυλή του βασιλιά της Μακεδονίας, Αλέξανδρου Α΄. Οι εμπορικές σχέσεις που είχε συνάψει η Σάμος με την Κυρήνη (τη σημερινή Λιβύη), ο Ηρόδοτος ωθήθηκε να την επισκεφτεί περίπου το 460 π.Χ.. Από αυτό το ταξίδι διασώζεται ο μύθος των Βαττιάδων βασιλέων (Δ 163). Ωστόσο, το ταξίδι που βοήθησε τον συγγραφέα να αναπτύξει το πνεύμα του ήταν αυτό στην Αθήνα, όπου θα συγγράψει και θα κάνει γνωστό το μεγαλύτερο μέρος του έργου του. Υπολογίζεται ότι το έτος 440 π.Χ. θα αναχωρήσει για τη Δύση και τη Μεγάλη Ελλάδα.
Ταξίδια
Τα σημαντικότερα ταξίδια του Ηροδότου είναι: Οι Σάρδεις που τις επισκέφτηκε για περισσότερες από μια φορά, η Έφεσος και η Σμύρνη. Ταξίδεψε με πλοίο από τα δυτικά στα ανατολικά του Πόντου (Δ 86) για να καταλήξει στην Κολχίδα (Β, 104). Σε ένα άλλο του ταξίδι περιγράφει την ανατολική ακτή της Θράκης (Δ, 83). Ο Ηρόδοτος έφτασε με βεβαιότητα στις όχθες του Ευφράτη και από κει στη Βαβυλώνα και στα Σούσα. (Κάκτος, 1992) Επίσης έχει επισκεφτεί και περιγράψει τα νησιά του Αιγαίου: Σκιάθο, Δήλο, Πάρο, Εύβοια, Σαλαμίνα, Αίγινα και Κύθηρα. Από την κύρια Ελλάδα περιηγείται στη Στερεά και φτάνει μέχρι τα Τέμπη, καθώς και στην Πελοπόννησο δείχνοντας ιδιαίτερο ενδιαφέρον στις περιοχές των μαχών των μηδικών πολέμων. Εικάζεται ότι πέρασε από τη Ζάκυνθο στο δρόμο για τους Θουρίους, ενώ με βεβαιότητα επισκέφτηκε την Κέρκυρα, τη Δωδώνη, την Αμβρακία, τη Σικελία και τις πόλεις τις Κάτω Ιταλίας Μεταπόντιον και Κρότωνα.
Ο Ηρόδοτος δίνει πολλές πληροφορίες για τις κλιματολογικές συνθήκες και τις μορφές διοίκησης των λαών που συναντά. Γοητεύεται ιδιαίτερα από το κλίμα και τον πολιτισμό των Αιγυπτίων, τους οποίους κατατάσσει σε επίπεδο ανώτερο από των Ελλήνων. Αντίθετα, θεωρεί τον Περσικό και τον Βαβυλωνιακό πολιτισμό υποδεέστερους αλλά ενδιαφέροντες, άλλωστε θα χρησιμοποιήσει τους καταλόγους των βασιλέων της Βαβυλώνας σαν χρονολογικό σύστημα στην ιστορία του. (Κάκτος, 1992)
Ο Ηρόδοτος είναι ο πρώτος που διαχωρίζει την Ευρώπη από την Ασία, στα μάτια του όμως ο Πόντος και η Σκυθία, που σήμερα ανήκουν στην Ασία, είναι αναπόσπαστο μέρος της Ευρώπης. Μάλιστα, θεωρεί ύβρη τις εκστρατείες των Περσών κατά των κατοίκων των περιοχών αυτών. (Κάκτος, 1992)
Έργο
Ο Ηρόδοτος δεν έδωσε τίτλο στο έργο του, στο προοίμιό του χρησιμοποιεί τον χαρακτηρισμό Ιστορίης Απόδεξις. Οι Αλεξανδρινοί φιλόλογοι το ονόμασαν "Ηροδότου Μούσαι", το χώρισαν σε εννέα βιβλία και έδωσαν σε καθένα το όνομα μιας μούσας. Θέμα και κύριος άξονας του έργου του είναι οι πόλεμοι Ελλήνων και Περσών που αρχίζουν το 494 π.Χ. με την κατάπνιξη της Ιωνικής Επανάστασης και τελειώνουν το 479 π.Χ. με την κατάληψη του περσικού φρουρίου της Σηστού, στη Θρακική χερσόνησο του Ελλήσποντου, από τους Έλληνες.
Εξωτερικοί σύνδεσμοι
Κατηγορία:Αλικαρνασσός Κατηγορία:Αρχαίοι Έλληνες γεωγράφοι Κατηγορία:Αρχαίοι Έλληνες ιστορικοί Κατηγορία:Αρχαίοι Έλληνες πολιτικοί πρόσφυγες Κατηγορία:Ηρόδοτος Κατηγορία:Μικρασιατικός Ελληνισμός
Καρασουτσού
Το Καρασουτσού (επίσης, Καρασουτσιλάρ και Καρασουτσού) είναι χωριό στην επαρχία Γκορανμπόι στο βορειοδυτικό Αζερμπαϊτζάν. Το χωριό αποτελεί μέρος του δήμου Χαζιρεχμεντλί.
Παραπομπές
Κατηγορία:Κατοικημένες περιοχές στην Επαρχία Γκορανμπόι
Κυρτώνη Φθιώτιδας
Η Κυρτώνη Φθιώτιδας είναι χωριό επί του δρόμου που οδηγεί από την Αταλάντη, από την οποία απέχει 12 χλμ, προς τον Ορχομενό. Βρίσκεται κτισμένο σε υψόμετρο 480 μέτρων. Με την εφαρμογή του Νόμου συνένωσης Δήμων και Κοινοτήτων «Καποδίστριας» (2539/97) απετέλεσε Δημοτικό Διαμέρισμα του Δήμου Αταλάντης και από το 2011 αποτελεί Τοπική Κοινότητα του Δήμου Λοκρών.
Το χωριό σύμφωνα με την απογραφή του 2011 έχει 445 κατοίκους οι οποίοι στην πλειονότητά τους είναι γεωργοί και κτηνοτρόφοι. Η προηγούμενη ονομασία του χωριού ήταν Κολάκα.
Το Δημοτικό Διαμέρισμα Κυρτώνης πήρε το όνομα του από την αρχαία πόλη Κυρτώνη, η οποία ανήκε στους Οπούντιους Λοκρούς, όπως αναφέρεται από τον Παυσανία. Εικάζεται ότι βρίσκονταν σε θέση ανατολικότερη του σημερινού χωριού. Μέχρι και σήμερα σώζεται στη περιοχή το Κάστρο της Κυρτώνης στη θέση Πύργος. Πρόκειται για αρχαία οχύρωση, με τετράγωνο πύργο, κτισμένη με λιθόπλινθους, πάχους 1,5 μέτρου.
Ιστορία
Η περιοχή της Κυρτώνης πρωτοκατοικήθηκε τη Νεολιθική εποχή (7000 π.Χ. – 3200/3100 π.Χ.). Ο οικισμός αυτός παρουσίασε όλα τα γνωρίσματα και χαρακτηριστικά του Νεολιθικού οικισμού, αλλά δεν είναι γνωστή η ονομασία του. Αυτό που τον έκανε ξεχωριστό ήταν το γεγονός, ότι ήταν ο μόνος ορεινός οικισμός της περιόδου στην ευρύτερη περιοχή. Κατά την Αρχαϊκή εποχή (700 - 480 π.Χ.), επίσης υπήρξε δραστηριότητα στην περιοχή της αρχαίας Κυρτώνης. Κύριες ασχολίες των κατοίκων ήταν η γεωργία, η κτηνοτροφία και η κεραμοποιία.
Λέγεται ότι υπήρχε άλσος με μικρό ναό του Απόλλωνα, με αγάλματα του ίδιου και της Αρτέμιδος, όπως επίσης και ναό των Νυμφών σε παρακείμενο άλσος, χτισμένος πάνω από μία πηγή.
Κατά τους πρώτους χρόνους της Τουρκοκρατίας (1466), στην Κολάκα υπήρχαν 47 νοικοκυριά. Το 1506 υπήρχαν 50 νοικοκυριά μόνο Χριστιανικά και το 1521, 52. Το 1540 ο αριθμός αυτός αυξήθηκε σε 61 νοικοκυριά και το 1571 σε 76.
Το 1815, ο περιηγητής Αργύρης Φιλιππίδης έγραψε για την Κολάκα: «''Έχει και αυτό περί τα είκοσι σπίτια Χριστιανών. Κάνουν σιτάρι, κριθάρι και άλλα γεννήματα, κρασί όσο πίνουν…έχουν εδώ και πρόβατα και γίδια, τα επιμελούνται και ζουν καλά''». Η Κολάκα ανέδειξε τρεις αγωνιστές της Επανάστασης του 1821. Τους Αθανασίου Μιχάλη (υπαξιωματικό), Ανέστη Αργύρη και Δήμου Ιωάννη.
Ο πληθυσμός του χωριού το 1879 ήταν 168 κάτοικοι, το 1889 232, το 1896 243 και το 1907 303. η κοινότητα το 1907 είχε ενταχθεί στο Δήμο Αταλάντης. Μετέπειτα συνέχισε την πορεία της ως ανεξάρτητη κοινότητα.
Το 1997 εντάχθηκε εκ νέου στο διευρυμένο Δήμο Αταλάντης.
Με τη νέα διοικητική διαίρεση της χώρας, που προβλέπει το «σχέδιο Καλλικράτης», η Κυρτώνη ανήκει στον Δήμο Λοκρών.
Αρχαιολογικά ευρήματα
Στην Κυρτώνη υπήρξε νεολιθικός οικισμός, παρόλο που στην περιοχή δεν έχουν διενεργηθεί ανασκαφές.
Στη θέση Νιχώρι της κτηματικής περιφέρειας της τέως κοινότητας Κολάκας, στην περιοχή της αρχαίας ακροπόλεως από ανασκαφές που πραγματοποιήθηκαν, έχουν βρεθεί νεκροταφεία αρχαϊκής περιόδου, ακόμη στη θέση αυτή διατηρείται οχύρωση σε μεγάλη έκταση και ένας από τους πύργους της σώζεται σε μεγάλο ύψος, για το λόγο αυτό η περιοχή ονομάζεται από τους ντόπιους Πύργος.
Η αρχαία πόλη που εκτείνονταν εδώ είναι σύμφωνα με την επικρατέστερη άποψη η Κυρτώνη.
Σπορά
Κατά την πρώτη ημέρα της σποράς σπάνε μέσα στο σάκο με το σιτάρι ένα ρόδι και ρίχνουν άλλο ένα στο χωράφι κάνοντας την ευχή «όσα σπόρια έχει το ρόδι τόσα σπόρια να έχει και το κάθε στάχυ'».
Χριστούγεννα
Παραμονή των Χριστουγέννων τα παραδοσιακά κάλαντα τραγούδιουνται σε όλο το χωριό :
Χριστούγεννα – Πρωτοχρονιά πρώτη γιορτή του χρόνου για βγείτε, δείτε, μάθετε, πως ο Χριστός γεννιέται και ανατρέφεται με γάλα και με μέλι…».
Οι νοικοκυρές του χωριού ένα πέταλο κρεμούν στο τζάκι τους για να αποτρέψουν την είσοδο των καλικαντζάρων στο σπιτικό τους ενώ τη μέρα της Πρωτοχρονιάς έχει ιδιαίτερη σημασία για εκείνες ένας καλότυχος και γούρικος πρώτος επισκέπτης. Την ημέρα των Θεοφανείων τα μικρότερα παιδιά τραγουδούσαν:
Σήμερα είναι τα φώτα που γεννάει η κότα πίσω από την πόρτα πάρτο το αυγό και φεύγα να μη σε πιάσει η βέργα.
και μεγαλύτεροι άνδρες που μπορούσαν να απομνημονεύσουν πιο σύνθετους στίχους:
Σήμερα είναι τα φώτα και ο φωτισμός και χαρές μεγάλες του αφέντη μας και στον Ιορδάνη ποταμό κάθεται η Παναγιά …. τον αφέντη Άι Γιάννη παρακαλεί Συ αφέντη Άι Γιάννη Πρόδρομε δύνασαι βαφτίζεις θεού παιδί..
Πάσχα
Μετά τη λειτουργία της Αναστάσεως όλοι μαζί τραγουδούσαν:
Σήμερα Χρίστος Ανέστη, να έρθει ο ουρανός να πέσει σήμερα και οι παπάδες, κάθονται σα δεσποτάδες. σήμερα τα παλικάρια κάθονται σα λιοντάρια σήμερα τα κορίτσια στέκονται σαν κυπαρίσσια σήμερα και οι παντρεμένες κάθονται καμαρωμένες
Παραπομπές
Κατηγορία:Χωριά του νομού Φθιώτιδας Κατηγορία:Δήμος Λοκρών Κατηγορία:Λοκρίδα Κατηγορία:Πόλεις της αρχαίας Λοκρίδας
Καζαξμπερεσί
Το Καζαξμπερεσί είναι χωριό στο δήμο Κατσακκέντ στην επαρχία Νεφτσαλά του Αζερμπαϊτζάν.
Αναφορές
Κατηγορία:Κατοικημένες περιοχές στην Επαρχία Νεφτσαλά
Podemos
Το Podemos (ελληνικά: Μπορούμε) είναι ισπανικό πολιτικό κόμμα που ιδρύθηκε το 2014 από αριστερούς Ισπανούς ακαδημαϊκούς και που διατηρεί μια έντονη σχέση με το κίνημα των Ισπανών Αγανακτισμένων. Η πιο γνωστή προσωπικότητα του κόμματος είναι ο Πάμπλο Ιγκλέσιας Τουριόν.
Ευρωεκλογές 2014
Το Podemos έθεσε για πρώτη φορά υποψηφιότητα στις Εκλογές για το Ευρωπαϊκό Κοινοβούλιο του 2014 και πέτυχε 8,06% των ψήφων, κατακτώντας 5 έδρανα στην Ευρωβουλή. Η παρουσία του αποτέλεσε την μεγαλύτερη έκπληξη στα αποτελέσματα για την Ισπανία, καθώς το κόμμα είχε ιδρυθεί μόλις τρεις μήνες πριν από τις εκλογές. Μαζί με τον επικεφαλής της λίστας και αδιαφιλονίκητο ηγέτη του κόμματος, Πάβλο Ιγλέσιας, εξελέγησαν ως ευρωβουλευτές η Τερέσα Ροδρίγεθ (καθηγήτρια λυκείου), ο Κάρλος Χιμένεθ Βιγιαρέχο (πρώην δικαστικός, επικεφαλής του σώματος ελέγχου της φοροδιαφυγής της Ισπανίας), η Λόλα Σάντσεθ (μικροέμπορας) και ο Πάβλο Ετσενίκε, επιστήμονας που εργάζεται για το Ινστιτούτο Επιστημονικών Ερευνών της Ισπανίας (CSIC). Υποστήριξαν τον Αλέξη Τσίπρα ως υποψήφιο πρόεδρο της Κομισιόν.
Εκλογές 2015
Οι Ρodemos έκαναν εκστρατεία κατά της λιτότητας και του Λαϊκού κόμματος. Επίσης κατηγόρησαν τους Πολίτες (Ciudadanos) ότι η υπερβολικά φιλοευρωπαϊκή τους πολιτική δεν τους επέτρεπε να κάνουν τολμηρές αλλαγές. Στόχος του κόμματος ήταν να ξεπεράσει τους Πολίτες και το 20% κάτι που πέτυχαν εύκολα αφού έλαβαν 20,68% και 69 έδρες.Αποτελεί το τρίτο σε κοινοβουλευτική δύναμη κόμμα.
Εξωτερικοί Σύνδεσμοι
Κατηγορία:Σοσιαλιστικά κόμματα στην Ισπανία Κατηγορία:Αντικαπιταλιστικά κόμματα
Σφαγή στο λύκειο Κολουμπάιν
Αν και τα ακριβή κίνητρά τους παραμένουν ασαφή, τα προσωπικά ημερολόγια των δραστών αποδεικνύουν ότι επιθυμούσαν οι  ενέργειές τους να ανταγωνιστούν την Βομβιστική επίθεση της Οκλαχόμα Σίτι και άλλα θανατηφόρα συμβάντα στις Ηνωμένες Πολιτείες τη δεκαετία του 1990. Η επίθεση έχει αναφερθεί από την USA Today ως «αυτοκτονική επίθεση που σχεδιάστηκε ως μεγάλη-αν και κακώς εφαρμοσμένη-τρομοκρατική βομβιστική επίθεση». Η σφαγή έχει αναφερθεί ως "η πιο θανατηφόρα ένοπλη επίθεση σε λύκειο στην ιστορία των ΗΠΑ."
Η σφαγή προκάλεσε συζήτηση για τους νόμους ελέγχου των όπλων, τις κλίκες στο λύκειο, τις υποκουλτούρες, και τον εκφοβισμό. Προκάλεσε μεγαλύτερη έμφαση στην ασφάλεια των σχολείων με πολιτικές μηδενικής ανοχής, έναν ηθικό πανικό σχετικά με τη goth κουλτούρα, τον πολιτισμό των όπλων, τους κοινωνικά απομονωμένους (παρόλο που οι δράστες δεν ήταν περιθωριοποιημένοι), τη χρήση φαρμακευτικών αντικαταθλιπτικών από εφήβους, την εφηβική χρήση του Διαδικτύου, και τη βία σε βιντεοπαιχνίδια.
Παραπομπές
Κατηγορία:Ιστορία των Ηνωμένων Πολιτειών Κατηγορία:Μαζικές δολοφονίες Κατηγορία:Κολοράντο
Πειραιάς
Η ευρύτερη περιοχή του Πειραιά συγκροτεί την Περιφερειακή Ενότητα Πειραιώς, η οποία συνίσταται από τον ομώνυμο δήμο και τέσσερις ακόμη δήμους (Νίκαιας-Αγίου Ιωάννη Ρέντη, Κορυδαλλού, Κερατσινίου-Δραπετσώνας και Περάματος), με συνολικό πληθυσμό 448.997 κατοίκους και έκταση 50,4 τ. χλμ. Καταλαμβάνει το νοτιοδυτικό τμήμα της Περιφέρειας Πρωτευούσης.
Το κέντρο του Πειραιά απέχει περίπου 10 χιλιόμετρα από το κέντρο της Αθήνας, της οποίας αποτελεί ιστορικό επίνειο.
Ο Πειραιάς στη σύγχρονη εποχή είναι σημαντικό βιομηχανικό και εμπορικό κέντρο της χώρας, αποτελώντας το μεγαλύτερο σε επιβατική κίνηση λιμένα της Ευρώπης, συνδέοντας ακτοπλοϊκά την πρωτεύουσα με τα νησιά του Αιγαίου και αποτελώντας ένα σημαντικό προορισμό για κρουαζιερόπλοια εντός της Μεσογείου.
Ιστορία
thumb|right|Επιμελητήριο Πειραιώς. thumb|right|Αναπαράσταση του Πειραιά κατά την αρχαιότητα, 19ος αιώνας. thumb|right|Σιδηροδρομικός Σταθμός. thumb|right|Το [[Μικρολίμανο.]]
Ο Πειραιάς σύμφωνα με τον Στράβωνα αλλά και σύγχρονες γεωλογικές μελέτες ήταν κάποτε νησί το οποίο ενώθηκε με την Αττική μετά τις αποθέσεις του Κηφισού αλλά και άλλων ρεμάτων της περιοχής.
Κατά τον Σουίδα υπήρξε κατά την τεταρτογενή περίοδο της ιστορίας νησί ενώ η πρωτοελλαδική ζωή στην περιοχή εμφανίζεται γύρω στο 3000 π.Χ. Η περιοχή του Πειραιά φαίνεται να κατοικείται ήδη από τη νεολιθική περίοδο. Αργότερα το πέμπτο αιώνα π.Χ. η περιοχή επιλέχθηκε ως το νέο λιμάνι της αθηναϊκής πόλης-κράτους αντικαθιστώντας σταδιακά τον παλαιό λιμένα της Αθήνας το Φάληρο, ανακηρύχθηκε σε δήμο, αποτελώντας συγκεκριμένα έναν από τους δήμους του άστεως της αρχαίας Αθήνας, ξεκινώντας την οικοδόμηση των οχυρώσεων των τριών λιμένων και του οικισμού. Τα Μακρά Τείχη συνέδεσαν τον Πειραιά με την Αθήνα μέσω ενός διαδρόμου που διέτρεχε την πεδιάδα, από το Επίνειο ως την περιτοίχιση του Άστεως. Η πόλη οργανώθηκε με βάση το σχέδιο του Ιππόδαμου. Έφτασε στο μεγαλύτερο σημείο ακμής στην κλασική περίοδο. Με την κατάκτηση της Αθήνας από τους Ρωμαίους ακολούθησε μια μακρά περίοδος παρακμής όπου ο Πειραιάς ερημώθηκε κατά καιρούς, φτάνοντας μέχρι τον 19ο αιώνα και τη μεταφορά της πρωτεύουσας του νεοσύστατου τότε ελληνικού κράτους στην Αθήνα το 1834, οπότε η περιοχή επανακατοικήθηκε και ξεκίνησε μια περίοδος ανάπτυξης, με τη σταδιακή αύξηση του πληθυσμού της και τον άρτιο πολεοδομικό της σχεδιασμό με βάση το σύστημα που εφάρμοσε ο Ιππόδαμος ο Μιλήσιος στον σχεδιασμό του αρχαίου Πειραιά, που αποτελεί πρότυπο πολεοδομικού σχεδιασμού μέχρι και σήμερα.
Ο Πειραιάς είχε προταθεί το 1832 από τον Γκούτενζον, αρχιτέκτονα του Λουδοβίκου Α' της Βαυαρίας, για πρωτεύουσα της Ελλάδας η οποία θα επεκτεινόταν σταδιακά προς την Αθήνα, αλλά τελικά έγινε το αντίστροφο αφού επιλέχθηκε η Αθήνα για πρωτεύουσα και ο Πειραιάς αργότερα ενσωματώθηκε στην περιφέρεια πρωτευούσης.
Άμεσες πηγές για τη μελέτη της ιστορίας και τοπογραφίας του Πειραιά αποτελούν οι διάφορες επιγραφές, ευρήματα αρχαίων τάφων, θεμέλια ναών, νεωσοίκων, κτιρίων και τειχών και αρχαίων λιμενικών έργων, σε συνδυασμό πάντα με τις περικοπές αρχαίων συγγραφέων που αναφέρονται στον Πειραιά, σπουδαιότεροι των οποίων ήταν οι: Θουκυδίδης, Ξενοφών, Αριστοτέλης, Πλούταρχος, Ισοκράτης, Πλάτων, Λυκούργος, Δημοσθένης, Ηρόδοτος και Πολυδεύκης. Ο αρχαιότερος όμως αυτών ο Διόδωρος ο περιηγητής (4ος αιώνας π.Χ.) ήταν αυτός που πρώτος συνέγραψε για την Αττική, τον οποίον και ακολούθησε ο Ηλιόδωρος που συνέγραψε έργο εκ 15 βιβλίων για τα μνημεία της Αθήνας.
Όνομα
Από την αρχαιότητα μέχρι σήμερα τα ονόματα που έλαβε κατά καιρούς είναι κατά σειρά:
Κατά τον 19ο αιώνα ο Πειραιάς αναφέρθηκε και ως Μαγχεστρία ή Μαγεστρία (δηλαδή Μάντσεστερ) της Ανατολής, εξαιτίας των λιμενικών και σιδηροδρομικών του εγκαταστάσεων.
Ετυμολογία
thumb|Το [[Μικρολίμανο και στο βάθος το στάδιο Ειρήνης και Φιλίας.]] thumb|right|Μαρίνα Ζέας στο Πασαλιμάνι Πειραιώς.
Πολλοί αρχαίοι συγγραφείς προκειμένου να ενισχύσουν το νησιωτικό χαρακτήρα του Πειραιά ετυμολογούν τη λέξη «Πειραιεύς» εκ του «περαιεύς» (με εναλλαγή του ε σε ει). Πειραιεύς σημαίνει ο πορθμεύς (περαιόω = περνώ αντίκρυ), δηλαδή αυτός που αναλαμβάνει διαπόρθμευση από τη Φαληρική ακτή στην απέναντι όχθη της νήσου του Πειραιά. Κατά τους Δραγάτση Ι. και Χατζή Α. το όνομα από προσηγορικό μεταβλήθηκε αργότερα σε τοπωνυμικό, (συνδυάζοντας το φαρμακώ (φάρμακο - φαρμακεύς) και βάπτω (βαφή - βαφεύς). Έτσι ο Πειραιάς δηλώνει επάγγελμα όπως τα τοπωνύμια Πέραμα, Γαλατάς κ.λπ. Στην αρχαία ελληνική «πορθμεύς» λεγόταν όχι μόνο πειραιεύς αλλά και πειραιός (Σ. Βυζάντιος). Στην ετυμολογία αυτή συμφωνούν και οι J. Schmidt και K. Wahrman (1929). Τέλος η άποψη αυτή ενισχύεται από την ονομασία Πειραιός που λεγόταν επίσης ο λιμένας της αρχαίας Κορίνθου που σήμαινε επίσης πορθμεύς.
Αξιοθέατα & Μουσεία
thumb|right|Ναυτικό Μουσείο Ελλάδος. thumb|right|Άποψη του Πειραιά από το λόφο του Προφήτη Ηλία σε επιστολικό δελτάριο των αρχών του 20ου αιώνα.
Σημαντικά κτήρια
μικρογραφία|250x250εσ|Μέγαρο στη Λεωφόρο Ηρώων Πολυτεχνείου 48, έργο του [[Βασίλειος Τσαγρής|Βασίλειου Τσαγρή.]]
Θέατρα του δήμου
μικρογραφία|Οικία Σπυρίδωνος Μεταξά (1899) έργο του [[Ερνέστος Τσίλλερ|Ερνέστου Τσίλλερ.]]
Δημοτικό Θέατρο
thumb|right|Το Δημοτικό Θέατρο του Πειραιά.
Το Δημοτικό Θέατρο Πειραιά βρίσκεται στο κέντρο της πόλης και κτίστηκε σε σχέδια του αρχιτέκτονα και καθηγητή του Ε.Μ. Πολυτεχνείου Ιωάννη Λαζαρίμου, ενώ η ανέγερσή του διήρκεσε από το 1884 έως το 1895 και είχε διαστάσεις 34 Χ 45 μ. Στο Δημοτικό Θέατρο εμφανίστηκαν κατά καιρούς οι γνωστότεροι ελληνικοί θίασοι, το Εθνικό Θέατρο Ελλάδας, η Εθνική Λυρική Σκηνή κ.ά. Για πολύ μεγάλο χρονικό διάστημα σε διάφορους βοηθητικούς χώρους του φιλοξενήθηκαν η Δημοτική Βιβλιοθήκη Πειραιά καθώς και η Δημοτική Πινακοθήκη Πειραιά.
Βεάκειο Θέατρο
thumb|right|Εσωτερική άποψη του Βεάκειου.
Το Βεάκειο Δημοτικό Θέατρο, πρώην Σκυλίτσειο, βρίσκεται στον λόφο της Καστέλλας (Προφήτη Ηλία) και έχει τη μορφή αρχαίου θεάτρου. Το Βεάκειο κατασκευάστηκε και άρχισε να λειτουργεί το 1969 επί δημαρχίας Αριστείδη-Αλέξανδρου Σκυλίτση, του παππού του οποίου Αριστείδη Σκυλίτση του Πρεσβύτερου (επίσης δημάρχου Πειραιά) έφερε το όνομα. Το 1976 μετονομάστηκε σε "Βεάκειο" προς τιμήν του μεγάλου ηθοποιού Αιμίλιου Βεάκη, ο οποίος είχε γεννηθεί στον Πειραιά. Το θέατρο έχει χωρητικότητα περίπου 2000 θεατών και οργανώνονται σε αυτό πολλές παραστάσεις και πολιτιστικές εκδηλώσεις κατά τους θερινούς μήνες.
Μενάνδρειο Θέατρο
Το Μενάνδρειο Δημοτικό Θέατρο (πρώην Δελφινάριο) είναι λυόμενου τύπου θερινό θέατρο, σε μορφή αρχαίου θεάτρου, σε αντιγραφή του αντίστοιχου που υπήρχε στον άλλοτε Βασιλικό και σήμερα Εθνικό Κήπο. Βρίσκεται στη περιοχή του Νέου Φαλήρου, κοντά στο Στάδιο Ειρήνης και Φιλίας. Σ' αυτό παρουσιάζονται κυρίως «επιθεωρήσεις» από μεγάλους θιάσους τους θερινούς μήνες και είναι χωρητικότητας 1.000 ατόμων.
Άλλα θέατρα
Μέχρι και τη δεκαετία του 1970 στον Πειραιά λειτουργούσαν επίσης το "Αρχαίο Θέατρο" όπου έδινε παραστάσεις η Δόρα Στράτου, το "Πειραϊκό θέατρο" του δήμου Πειραιά (θερινό) που είχε ανακατασκευασθεί επίσης από τον Σκυλίτση και που αργότερα κατεδαφίστηκε και στη θέση του δημιουργήθηκε μικρό πάρκο (έναντι του ΥΕΝ), το θέατρο Παλλάς (χειμερινό), το θέατρο Πειραϊκού Συνδέσμου (χειμερινό), το Χριστιανικό θέατρο της Ζωής (επίσης χειμερινό), καθώς και άλλες θεατρικές σκηνές μεγάλων εκπαιδευτηρίων (Πλάτωνα, Γαλλικής Σχολής κ.λ.π.) και κάποιων κινηματογράφων (π.χ. Αττικόν, Ολύμπιον κλπ.)
Εκκλησίες
thumb|right|Ο Καθεδρικός Ι.Ν. Αγίας Τριάδας Πειραιά. thumb|right|Ο Ι.Ν. Αγίου Σπυρίδωνα, Πολιούχου του Πειραιά. thumb|Ο Ι.Ν. Αγίας Σοφίας Πειραιά.
Στον Πειραιά υπάρχει σημαντικός αριθμός ιερών ναών, οι μεγαλύτεροι από τους οποίους είναι:
ΜΜΕ
Στον Πειραιά εδρεύουν και στεγάζονται ο εθνικής εμβέλειας τηλεοπτικός σταθμός ΣΚΑΪ, οι ραδιοφωνικοί σταθμοί του ομίλου ΣΚΑΪ 100.3, Happy Radio 104, BwinΣΠΟΡ FM 94.6, Pepper 96.6, Μέντα 88 (οι τρεις τελευταίοι με στούντιο στο Μοσχάτο), η Πειραϊκή Εκκλησία της Ιεράς Μητροπόλεως Πειραιώς, το Κανάλι Ένα 90,4 του Δήμου Πειραιά καθώς και οι τοπικές εφημερίδες Εν Πειραιεί, Δημοτικό Μέλλον, Τα Νέα του Σαρωνικού, Νέος Λόγος, Κοινωνική και άλλες.
Αξίζει να επισημανθεί πως το πρώτο ελληνικό μη κρατικό κανάλι στην Ελλάδα αλλά και το πρώτο συνδρομητικό κανάλι αργότερα ήταν το κανάλι του Δήμου Πειραιά μεταδίδοντας από τον λόφο του Προφήτη Ηλία με τον διακριτικό τίτλο TV Plus.
Εκπαιδευτικά Ιδρύματα
Στον ευρύτερο Πειραιά λειτουργούν:
Στο Δήμο Πειραιά λειτουργούν: